
ВЪПРОС № 75 
Здравейте, Във връзка с процедура BG161PO003-1.1.05 „Разработване на иновации от стартиращи предприятия” ни е необходима следната информация: Кандидатстващаата организация, към момента на кандидатстването, няма назначен експертен персонал. Но тя в същото време представлява ООД от двама акционери: Единият е самостоятелно научно звено - институт на БАН, с дялово участие от 11 дяла, а другият е Дружество с ограничена отговорност с дялово участие от 9 дяла. Институтът на БАН , който е съдружник в предприятието-кандидат притежава иновативен потенциал, носител е на иновативнята идея и негови експерти ще изпълняват основните дейности по проекта. Означава ли това, че, че негови служители, които ще изпълняват тези дейности, могат да бъдат посочени във Формулярите за кандидатстване. 

 

Янкова

18.10.2011 г.
ОТГОВОР № 75 
Следва да имате предвид, че по настоящата процедура допустими за финансиране са кандидати, които разработват иновативни продукти, процеси или услуги с потенциал за внедряване в икономиката, като кандидатите следва да докажат наличието на експертиза и капацитет в областта, към която се отнася предложената иновация. 
Съгласно Приложение З „Критерии и методология за оценка на проектните предложения”, в т. „I. Управленски и иновативен капацитет на кандидата” на подетап „Техническа оценка на проектните предложения” се извършва оценка по отношение на опита (като реализация и/или участие в изпълнението) на ръководния персонал на кандидата в областта на управлението и организацията на дейности, свързани с разработване на иновативни продукти, процеси или услуги, както и опита на ръководния или експертния персонал (в случай, че експертен персонал е нает към момента на кандидатстване) в извършване на научноизследователска и развойна дейност, програми и проекти за научни изследвания.
За да бъде взет предвид капацитета на служители на института на БАН - съдружник в кандидата, те следва да са членове на ръководния персонал на кандидата.

